ایران میں مدافعان ولایت فضائی مشقوں کا آغاز

اسلامی جمہوریہ ایران میں فضائیہ کی مدافعان ولایت آٹھویں مشقوں کا آغاز ہوگیا ہے ۔

خبر کا کوڈ: 3406

تاریخ: 10 January 2019 - 14:17

مقدس دفاع نیوز ایجنسی کی رپورٹ کے مطابق، اسلامی جمہوریہ ایران میں فضائیہ کی مدافعان ولایت آٹھویں مشقیں شروع ہوئی ہیں جس میں پہلی بار فضائیہ کے جنگی ڈرون کا استعمال کیا جائے گا ۔

مدافعان ولایت کے عنوان سے آٹھویں فضائی مشق کے آپریشنل مرحلہ اصفہان کی شہید بابائی ایئربیس میں شروع ہوا. مدافعان ولایت کی دو روزہ فضائی مشق میں مختلف جنگی طیارے بشمول سخوئی 24، ایف4، ایف5، ایف7، مگ29، اف14، سی 130، ایندھن بردار طیارے بوئنگ 707 اور 747 حصہ لیں گے.اس کے علاوہ مختلف جنگی ڈرون کا بھی استعمال کیا جائے گا جن میں سمارٹ بم اور انتہائی درستگی کے ساتھ اہداف کو نشانہ بنانے والے میزائل کی صلاحیت ہے ۔

فضائی مشق کے ترجمان علی رضا انگیزہ نے اس موقع پر کہا کہ ایرانی فضائیہ پہلی بار اپنے جنگی ڈرون کا استعمال کرے گی جو آپریشنل مرحلے میں فرضی اہداف کو نشانے بنائیں گے.انہوں نے مزید کہا کہ مشقوں میں زیر استعمال تمام جنگی ڈرون کو ملکی وسائل سے تیار کیا گیا ہے جن کو تیار کرنے میں ایران کے دفاعی سائنسدانوں نے دن رات محنت کی ہے ۔

پیغام کا اختتام/